
BIROUL PERMANENT 

AL

CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru completarea Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, intreprinderile individuale şi intreprinderile familiale, transmisă cu adresa PLx. 449/2013 din 12.11.2013.

În raport de obiectul şi conţinutul său, proiectul de lege face parte din categoria legilor ordinare.

În conformitate cu prevederile art. 75, alineatul (1)  din Constituţia României, republicată, şi ale art. 92, alineatul (9), pct. 1 din Regulamentul Camerei Deputaţilor republicat, Camera Decizională pentru acest proiect de lege este Camera Deputaţilor.

PREŞEDINTE,

IULIAN IANCU

R A P O R T

asupra proiectului de Lege pentru completarea Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, intreprinderile individuale şi intreprinderile familiale
În conformitate cu prevederile art. 95 si 115 din Regulamentul Camerei Deputaţilor, republicat, Comisia pentru industrii şi servicii a fost sesizată pentru dezbatere în procedură de urgenţă a proiectul de Lege pentru completarea Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, intreprinderile individuale şi intreprinderile familiale, trimis cu adresa nr. PLx. 449/2013 din 12.11.2013.

Senatul, în şedinţa din data de 05 noiembrie 2013, a adoptat proiectul de lege. 

Consiliul Legislativ, cu avizul nr. 1064/01.10.2013, a avizat favorabil proiectul de ordonanţă, cu unele propuneri şi observaţii.

Comisia juridică, de disciplină şi imunităţi şi Comisia pentru muncă şi protecţie socială  cu avizele nr. PLx 449/20.11.2013, respectiv nr. 4c-7/631/20.11.2013, au avizat favorabil proiectul de Lege.

Prezentul proiect de ordonanţă de urgenţă are ca obiect modificarea şi completarea Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, intreprinderile individuale şi intreprinderile familiale.

Intervenţiile legislative vizează, printre altele, introducerea unei noi categorii de beneficiari ai sistemului de prestaţii sociale, respectiv soţia/soţul lucrătorilor independenţi, ca urmare a transpunerii art. 2 din Directiva 2010/41/UE a Parlamentului European şi a Consiliului din 7 iulie 2010 privind aplicarea principiului egalităţii de tratament şi de abrogare a Directivei 86/613/CEE a Consiliului, publicată în JOUE L 180 din 15 iulie 2010.

Membrii Comisiei pentru industrii şi servicii au examinat proiectul de lege în şedinţa comisiei din data de 28 noiembrie 2013.

La sedinţa comisiei au participat invitaţi din partea Ministerului Finanţelor Publice şi Departamentului pentru Întreprinderi Mici şi Mijlocii, Mediu de Afaceri şi Turism.

În urma dezbaterilor, membrii comisiei au hotărât, cu majoritate de voturi să propună plenului Camerei Deputaţilor, adoptarea proiectului de lege în forma adoptată de Senat.
La lucrările comisiei au fost prezenţi un număr de 31 de deputaţi din totalul de 34 de deputaţi, membrii ai comisiei.


În raport de obiectul şi conţinutul său, proiectul de lege face parte din categoria legilor ordinare.

În conformitate cu prevederile art. 75, alineatul (1)  din Constituţia României, republicată, şi ale art. 92, alineatul (9), pct. 1 din Regulamentul Camerei Deputaţilor republicat, Camera Decizională pentru acest proiect de lege este Camera Deputaţilor.

PREŞEDINTE,

IULIAN IANCU

Consilier Parlamentar Gondoş Viorela

Consilier Parlamentar Donea Cristina

